ଓ୍ବାଶିଂଟନ ୨୦/୦୧ଃ ଆମେରିକାର ୪୬ ତମ ରାଷ୍ଟ୍ରପତି ଭାବରେ ଶପଥ ନେବାକୁ ଯାଉଛନ୍ତି ଜୋ ବାଇଡେନ୍ । ଜାନୁଆରୀ ୨୦ ଅର୍ଥାତ ଆଜି ଆମେରିକା ନିଜର ନୂଆ ରାଷ୍ଟ୍ରପତି ବାଇଡେନ୍ଙ୍କୁ ପାଇବାକୁ ଯାଉଛି। ପ୍ରଥମଥର ଲାଗି ଉପରାଷ୍ଟ୍ରପତି ଦାୟିତ୍ବ ସମ୍ଭାଳିବେ ଜଣେ ମହିଳା ପୁଣି ଭାରତୀୟ ବଂଶୋଦ୍ଭବ- କମଳା ହ୍ୟାରିସ । ବାଇଡେନ୍ଙ୍କ ସରକାରରେ ଭାରତୀୟ ଆମେରିକୀୟଙ୍କ ଦବାଦବା ଆରମ୍ଭ ହେବ। ଇତିହାସରେ ପ୍ରଥମ ଥର ପାଇଁ ଆମେରିକା ରାଷ୍ଟ୍ରପତିଙ୍କ କ୍ୟାବିନେଟରେ ସ୍ଥାନ ପାଇବେ ୧୨ ଭାରତୀୟ ଆମେରିକୀୟ। ପ୍ରଥମ ଥର ପାଇଁ ୧୨ ଜଣ ଭାରତୀୟ ବଂଶୋଦ୍ଭବ ରାଷ୍ଟ୍ରପତି ନିର୍ବାଚିତ ବାଇଡେନଙ୍କ କ୍ୟାବିନେଟର ଅଂଶ ହେବେ।
୧. ନୀରା ଟଣ୍ଡନ- ହ୍ବାଇଟ ହାଉସ ଅଫିସ୍ ଅଫ୍ ମ୍ୟାନେଜମେଣ୍ଟ ଆଣ୍ଡ ବଜେଟର ନିର୍ଦ୍ଦେଶକ ଭାବରେ ସେ ବିଭିନ୍ନ ଫେଡେରାଲ୍ ଏଜେନ୍ସିଗୁଡିକର ବଜେଟ୍ ତଦାରଖ କରିବେ।
୩. ବନୀତା ଗୁପ୍ତା- ଆସୋସିଏଟ୍ ଆଟର୍ଣ୍ଣି ଜେନେରାଲ୍ ଭାବେ କାର୍ଯ୍ୟ କରିବେ। ସେ ନ୍ୟୁୟର୍କ ୟୁନିଭରସିଟି ସ୍କୁଲ୍ ଅଫ୍ ଲ'ର ଆଲୁମନସ୍ ।
୫. ଗୌତମ ରାଘବନ୍- ରାଷ୍ଟ୍ରପତିଙ୍କ କାର୍ଯ୍ୟାଳୟରେ ଡେପୁଟି ଡାଇରେକ୍ଟର ଭାବେ କାର୍ଯ୍ୟ କରିବେ। ଭାରତରେ ଜନ୍ମଗ୍ରହଣ କରିଥିବା ଗୌତମ ରାଘବ ସିଆଟେଲରେ ବଢ଼ିଛନ୍ତି।
୬. ଭରତ ରାମମୂର୍ତ୍ତି- ଜାତୀୟ ଆର୍ଥିକ ପରିଷଦର ଉପ ନିର୍ଦେଶକ। ରାମମୂର୍ତ୍ତି ବୋଷ୍ଟନ୍ର ବାସିନ୍ଦା, ସେ ହାଭାର୍ଡ କଲେଜ ଏବଂ ୟେଲ ସ୍କୁଲ ଅଫ୍ ଲ ଆଲୁମନି।
୮. ତରୁଣ ଛାବ୍ରା- ପ୍ରଯୁକ୍ତିବିଦ୍ୟା ଏବଂ ଜାତୀୟ ସୁରକ୍ଷାର ବରିଷ୍ଠ ନିର୍ଦ୍ଦେଶକ ଭାବରେ ଶପଥ ଗ୍ରହଣ କରିବେ। ଅକ୍ସଫୋର୍ଡ ୟୁନିଭରସିଟି, ହାଭାର୍ଡ ୟୁନିଭରସିଟି ଏବଂ ଷ୍ଟାନଫୋର୍ଡ ୟୁନିଭରସିଟିର ଜଣେ ପ୍ରତିଷ୍ଠିତ ଆଲୁମନି ହେଉଛନ୍ତି ତରୁଣ ଛାବ୍ରା।
୯. ସୁମୋନା ଗୁହା- ମେରିଲ୍ୟାଣ୍ଡର ସୁମୋନା ଜାତୀୟ ସୁରକ୍ଷା ପରିଷଦରେ ଦକ୍ଷିଣ ଏସିଆର ବରିଷ୍ଠ ନିର୍ଦ୍ଦେଶକ ଭାବରେ କାର୍ଯ୍ୟ କରିବେ।
୧୨. ଶାନ୍ତି କାଲାଥିଲ- ଗଣତନ୍ତ୍ର ଏବଂ ମାନବ ଅଧିକାରର ସଂଯୋଜକ ଭାବେ କାର୍ଯ୍ୟ କରିବେ। ସେ ଜଣେ ମୂଳ ଭାରତୀୟ କାଲିଫର୍ନିଆରେ ନିଜର କ୍ୟାରିୟର ଆରମ୍ଭ କରିଥିଲେ। ଶାନ୍ତି ୟୁସି ବର୍କିଲି ଏବଂ ଲଣ୍ଡନ ସ୍କୁଲ ଅଫ୍ ଇକୋନୋମିକ୍ସରୁ ସ୍ନାତକ ହାସଲ କରିଥିଲେ ।
